निकिता रॉय

निकिता रॉय सन् 2025 में प्रमोचित हिन्दी भाषा की भारतीय रहस्यमय डरावनी फ़िल्म है। इस फ़िल्म का निर्देशन कुश एस सिन्हा ने किया है और निर्देशक के रूप में ये उनकी पहली फ़िल्म है। फ़िल्म में मुझे अभिनय सोनाक्षी सिन्हा ने किया और साथ में अन्य लोगों में परेश रावल, अर्जुन रामपाल एवं सुहैल नय्यर ने अभिनय किया है। सिनेमाघरों में फ़िल्म को 18 जुलाई 2025 को जारी किया गया। निकिता रॉय अपने खर्चे भी नहीं निकाल पायी और बॉक्स ऑफ़िस पर असफल रही। फ़िल्म को समालोचकों से मिश्रित समीक्षा मिली।
 कथानक 
फ़िल्म की कहानी सनल रॉय से आरम्ब होती है जो अपने घर पर है और उसे किसी अन्य के वहाँ आने का ऐहसास होता है। वो पहले बचाव के लिए देखता है लेकिन बाद में डरकर अपनी कार से भागता है। वो स्वयं को बचाने के लिए कार से उतरकर चोटग्रस्थ अवस्था में पैदल भागता है। एक पुल पर उसे सामने से खतरा दिखाई देने पर वो वहाँ नीचे नदी में कूद जाता है। वो तैरकर उपर आता है लेकिन तभी कोई हाथ नीचे से उसका पैर खींचता है और उसकी मौत हो जाती है। इसके बाद उसकी बहन निकिता रॉय जाँच को आगे बढ़ाती है। निकिता रॉय आईसीई की एजेंट है लेकिन उसके साथी और पुलिस कोई भी उसकी सहायता नहीं कर रहे। अमर देव एक आश्रम चलाता है और उसके भक्तों में बड़े बड़े लोग भी शामिल हैं। निकिता रॉय की व्यक्तिगत जाँच आगे बढ़ती है जिसमें जॉली उसकी सहायता करता है। अमर देव आस्था की बात करता है जबकि निकिता वैज्ञानिक अवधारणाओं में विश्वास रखती है।

 कलाकार 
 सोनाक्षी सिन्हा – निकिता रॉय
 परेश रावल – अमर देव
 अर्जुन रामपाल – सनल रॉय 
 सुहैल नय्यर – जॉली 
 कल्लीरोई तज़िफेता – फ्रेया
 सुप्रीत बेदी – टीना
 कुमाल ग्रेवाल – कृष्णन
 पॉल कोस्टर – इंस्पेक्टर ब्रियन
 बीयू बेप्टिस्ट – इंस्पेक्टर जेम्स
 आदि चुघ – समीर; आईआरसी सदस्य
 कलिन ब्लेयू – लुका
 ज़ारा ज़ैदी – रोज़मेरी
 निर्माण 
सोनाक्षी सिन्हा के भाई और वयोवृद्ध अभिनेता शत्रुघन सिन्हा के पुत्र कुश सिन्हा ने इस फ़िल्म से निर्देशक के रूप में काम करना आरम्भ किया। सोनाक्षी सिन्हा इस फ़िल्म में मुझे अभिनेता हैं। इस फ़िल्म की घोषणा सन् 2022 में पहली बार की गयी और वैटफॉर्ड, हर्टफॉर्डशायर जैसे स्थानों सहित इसका फ़िल्मांकन यूनाइटेड किंगडम में आरम्भ हुआ।
 संगीत 

फ़िल्म का संगीत अभिनव शेखर और रमीज़ सोहैल ने तैयार किया जबकि इसके गीत अभिनव शेखर और कौशिक विकास ने लिखा।

 प्रमोचन 
फ़िल्म को 18 जुलाई 2025 को सिनेमाघरों में जारी किया गया।

 प्रमोचन पश्चात् 
 समालोचना 
फ़िल्म को मिश्रित समीक्षा मिलीम समालोचकों ने इसकी महत्वाकांक्षी अवधारणा और प्रदर्शन की प्रशंसा की जबकि असमान निष्पादन व पटकथा सम्बंधि खामियों की आलोचना की।

फर्स्टपोस्ट के विनाम्र माथुर ने फ़िल्म को 5 में से 2 सितारे देते हुये लिखा कि फ़िल्म में शुरूआत से अंत तक दिखावा ही दिखावा है तथा कहानी में नकली लहजा व दोषपूर्ण डबिंग के कारण फ़िल्म खराब हो गयी।

मनीकंट्रोल की सारिका शर्मा ने फ़िल्म को 3/5 सितारे दिये, उन्होंने फ़िल्म में तर्कवाद और अंधविश्वास के बीच के टकराव का पता अगाने के इसके प्रयास की सराहना की। उन्होंने लिखा कि सोनाक्षी सिन्हा ने दृढ़ विश्वास के साथ फ़िल्म्को आगे बढ़ाया और वायुमंडलीय सिनेमेटोग्राफी को भूतिया माहौल दिया। फिर भी कहानी में जल्दबाजी महसूस होती है जिससे कुछ भावनात्मक धड़कनें विकसित नहीं हो पाती।

द टाइम्स ऑफ़ इण्डिया की रेणुका व्यवहारे ने फ़िल्म 3/5 सितारे देते हुये लिखा कि फ़िल्म की ताकत डरावनी शैली के प्रति इसके संयमित दृष्टिकोण में निहित है। यह फ़िल्म बॉलीवुड की घिसी-पिटी बातों से बाच्ती है। हालांकि जल्दबाजी में में फ़िल्म में क्रम और अभिनय की गहराई में कमी इसे पूरी क्षमता तक पहुँचने से रोकते हैं। रहस्य के प्रशंसकों के लिए यह फ़िल्म अच्छी है।

बॉलीवुड हंगामा पर इसे 5 से 1.5 सितारा देते हुये टिप्पणी की कि मूल कहानी और रूपांतरित कहानी मेंबहुत सारी उम्मीदें थीं, पटकथा कमजोर थी व निर्देशन भी उतना अच्छा नहीं था।

 सन्दर्भ 

 बाहरी कड़ियाँ 
 आईएमडीबी पर निकिता रॉय